EkBass/fiwiki-20250220-pages-articles huggingface dataset:
Euroopan parlamentin varapuhemies

Euroopan parlamentin varapuhemies on henkilö, joka johtaa istuntoa Euroopan parlamentissa puhemiehen ollessa estynyt. Parlamentti valitsee parlamenttikauden alussa järjestettävässä äänestyksessä yhteensä 14 varapuhemiestä. ==Euroopan parlamentin varapuhemiehet== 16\. heinäkuuta 2024 alkaneelle kaudelle valittiin varapuhemiehiksi seuraavat parlamentin jäsenet: Jäsen Ryhmä Valtio Äänet 1 Sabine Verheyen EPP 604, 1. kierros 2 Ewa Kopacz EPP 572, 1. kierros 3 Esteban González Pons EPP 478, 1. kierros 4 Katarina Barley S&D; 450, 1. kierros 5 Pina Picierno S&D; 405, 1. kierros 6 Victor Negrescu S&D; 394, 1. kierros 7 Martin Hojsík RE 393, 1. kierros 8 Christel Schaldemose S&D; 378, 1. kierros 9 Javi López S&D; 377, 1. kierros 10 Sophie Wilmès RE 371, 1. kierros 11 Nicolae Ștefănuță Greens/EFA 347, 1. kierros 12 Antonella Sberna ECR 314, 2. kierros 13 Roberts Zīle ECR 490, 2. kierros 14 Younous Omarjee GUE/NGL 311, 2. kierros ==Lähteet== Luokka:Euroopan parlamentin puhemiehet
Pierre Beauchamp

Pierre Beauchamp tai Beauchamps (1631–1705) oli ranskalainen koreografi, balettitanssija ja säveltäjä. Hän johti Ludvig XIV:n hovibalettia ja toimi Pariisin oopperan balettimestarina. Beauchamp suunnitteli monia Jean-Baptiste Lullyn säveltämiä baletteja ja sävelsi musiikkia Molièren teksteihin. == Elämä == Pierre Beauchamp syntyi vuonna 1631, ja hänet kastettiin 30. lokakuuta. Hän syntyi sukuun, jonka jäsenistä monet ovat olleet tunnettu hoviviulisteja. Pierre oli 14-lapsisen perheen 12. lapsi. Hänet koulutettiin sekä muusikoksi että tanssijaksi.Lee, s. 75.Craine & Mackrell, s. 52–53. Beauchamp esiintyi ensimmäisen kerran vuonna 1648 hovibaletissa nimeltä Le dérèglement des passions. Tämän jälkeen hän tanssi muun muassa useassa baletissa kuningas Ludvig XIV:n kanssa, jota tämä myös opetti. Beauchamp nimitettiin vuonna 1661 kuninkaan baletin ensimmäiseksi johtajaksi, mikä asetti hänet vastuuseen kaikista hovissa esitetyistä baleteista. Koreografina Beauchamp teki paljon yhteistyötä säveltäjä Jean-Baptiste Lullyn kanssa. He suunnittelevat usein yhdessä esityksen musiikit ja liikkeet. Beauchampin toinen läheinen kumppani oli Molière. Hän sävelsi musiikit ja teki koreografiat Molièren balettiin Les Fachêux. Beauchamp teki 1671 koreografian Pomoneen, joka oli ensimmäinen Pariisin oopperassa esitetty ooppera. Hänet valittiin seuraavana vuonna Pariisin oopperan eli Musiikin ja tanssin kuninkaallisen akatemian balettimestariksi.Lee, s. 77. Beauchampin vuonna 1681 tuottama Triomphe de l’Amour oli ensimmäinen baletti, jossa esiintyi myös ammattilaisnaistanssijoita. Beauchamp jatkoi kuninkaan baletin johtajana ja Pariisin oopperan balettimestarina vuoteen 1687. Samana vuonna kuoli hänen yhteistyökumppaninsa Jean-Baptiste Lully. Beauchamp kehitti uransa aikana myös tanssinotaatioita, ja vuonna 1704 hän haastoi kilpailijansa Raoul-Auger Feuillet’n oikeuteen plagioimisesta. Beauchamp hävisi kuitenkin jutun. == Tyyli ja merkitys == Beauchampia pidetään sekä taidokkaana tanssijana että koreografina. Tanssijana hän loisti muun muassa pirouetteissa ja harjoitteli myös tour en l’aireja. Hänen sanotaan olleen ensimmäisiä, jotka onnistuivat tour en l’airissa. == Lähteet == * * === Viitteet === == Aiheesta muualla == *Beauchamp César.org-sivustolla Luokka:Ranskalaiset koreografit Luokka:Ranskalaiset balettitanssijat Luokka:Ranskalaiset säveltäjät Luokka:Vuonna 1631 syntyneet Luokka:Vuonna 1705 kuolleet
Saksan XXVI armeijakunta

Saksan XXVI armeijakunta () oli Saksan maavoimien yhtymä toisessa maailmansodassa. == Perustaminen == Liikekannallepanon yhteydessä perustettiin 22. elokuuta 1939 Itä-Preussissa Führungsstab z.b.V. 1, joka tunnettiin Puolan sotaretken aikana komentajansa mukaisesti nimellä armeijakunta Wodrig. ==Osallistuminen sotatoimiin== Armeijakunta liitettiin Itä-Preussissa olevaan pohjoisen armeijaryhmän 3. armeijaan, jonka mukana se hyökkäsi 1. syyskuuta Puolaan. Sotatoimien päätyttyä armeijakunnan esikunnan alainen ainoa divisioona siirrettiin Niederheiniin, jossa se liitettiin osaksi armeijaryhmä B:n 6. armeijaa. == Komentajat == Armeijakunnankomentajina olivatlexikon-der- wehrmacht: * tykistönkenraali Albert Wodrig perustaminen – 1. lokakuuta 1942 * jalkaväenkenraali Ernst von Leyser 1. lokakuuta 1942 - 1. heinäkuuta 1943 * panssarikenraali Gustav Fehn 1. heinäkuuta - 19. elokuuta 1943 * jalkaväenkenraali Ernst von Leyser 19. elokuuta - 31. lokakuuta 1943 * jalkaväenkenraali Carl Hilpert 31. lokakuuta 1943 - 1. tammikuuta 1944 * jalkaväenkenraali Martin Grase 1. tammikuuta - 15. helmikuuta 1944 * jalkaväenkenraali Anton Grasser 15. helmikuuta - 11. toukokuuta 1944 * tykistönkenraali Wilhelm Berlin 11. toukokuuta - 15. kesäkuuta 1944 * jalkaväenkenraali Anton Grasser 15. kesäkuuta - 6. heinäkuuta 1944 * jalkaväenkenraali Gerhard Matzky 6. heinäkuuta 1944 - antautumiseen == Lähteet == 26
Nainen joka voitti kaikki

Nainen joka voitti kaikki () on Allan Dwanin ohjaama ja D. W. Griffithin tuottama yhdysvaltalainen mykkä melodraama vuodelta 1916. Elokuvan pääosissa ovat Norma Talmadge, J. W. Johnston ja Marie Chambers, ja sen käsikirjoituksen laativat ohjaaja Dwan ja Robert Shirley. Elokuvan tuotantoyhtiönä toimi Fine Arts Film Company, ja sen levitti Triangle Film Corporation. Nainen joka voitti kaikki sai ensi-iltansa Yhdysvalloissa 22. lokakuuta vuonna 1916. Elokuvasta tehtiin uudelleenfilmatisointi vuonna 1925. Nainen joka voitti kaikki on säilynyt nykypäivään asti, ja elokuvan kopiota säilötään muun muassa George Eastman Housen taidemuseossa ja Suomen elokuva-arkistossa. == Juoni == Varakkaalla Frederic Harmonilla ja hänen taiteilijavaimollaan Naomilla on idyllinen avioelämä, mutta heidän lapsensa syntymän jälkeen Naomista tulee pakkomielteinen äitiyteen ja sivuuttaa Fredericin kokonaan, jolloin yksinäinen Frederic ihastuu Helen Crew’iin. Vamppimainen Helen onnistuu vakuuttamaan Fredericin, että Naomi on ollut uskoton hänelle erään entisen vangin kanssa. Tapaus johtaa riitaisaan oikeudenkäyntiin, jossa Naomi haluaa avioeron yhteydessä yksinhuoltajuuden ja valehtelee, että Frederic ei ole lapsen isä. Oikeudenkäynnin tauon aikana Frederic saa selville, että entinen vanki on Helenin entinen rakastaja. Frederic saa tietää muitakin salaisuuksia Helenin hämärästä menneisyydestä, ja loppujen lopuksi Frederic päättää palata Naomin kanssa yhteen ja aloittaa tämän kanssa puhtaalta pöydältä. == Näyttelijät == == Lähteet == == Aiheesta muualla == * * * * Nainen joka voitti kaikki Silent eran sivuilla * Nainen joka voitti kaikki TCM Movie Databasessa Luokka:Vuoden 1916 yhdysvaltalaiset elokuvat Luokka:Melodraamat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat
Rangpuri

Rangpuri on indoarjalainen kieli, jota puhutaan Rangpurin alueella Bangladeshin pohjoisosassa. Kielellä on noin 15 miljoonaa puhujaa ja sitä kirjoitetaan bengalilaisilla kirjaimilla. == Lähteet == Luokka:Indoarjalaiset kielet Luokka:Bangladeshin kielet
Matti Leskelä

Matti Jaakko Iikka Leskelä (s. 19. heinäkuuta 1929 Lohja) on suomalainen filosofian maisteri, koulutoimenjohtaja ja näytelmäkirjailija.Näytelmäkirjailijaliiton matrikkeli 1981, s. 81 == Teoksia == * Tervastanssi, 1959 kuunnelma, esitetty Yleisradiossa * Kolme outoa miestä, 1962 huvikuunnelma, esitetty Yleisradiossa * Kyläpoloneesi : komedia. 1962, näytelmä esitetty Imatran teatterissa * Sormet, Tampereen Työväenteatteri 1960 == Lähteet == * * Näytelmät.fi : Matti Leskelä ===Viitteet=== Luokka:Suomalaiset näytelmäkirjailijat Luokka:Vuonna 1929 syntyneet Luokka:Mahdollisesti elävät henkilöt
Aarne Salminen (opettaja)

Aarne Salminen (27. heinäkuuta 1929 Pyhäjärvi Ol – 8. syyskuuta 1999 Helsinki) oli suomalainen opettaja ja näytelmäkirjailija. Salminen kirjoitti ylioppilaaksi Ylivieskan lukiosta vuonna 1950 ja valmistui filosofian kandidaatiksi vuonna 1954. Hän työskenteli vuodesta 1955 aina eläkkeelle jäämiseensä saakka 1994 äidinkielen opettajana helsinkiläisessä Munkkiniemen yhteiskoulussa. Hän oli myös Munkkiniemen keskikoulun ja lukion apulaisrehtorina 1959–1964 sekä Munkkiniemen yhteiskoulun vararehtorina 1972–1994. Salminen sai 1960-luvulla lehdistössä kritiikkiä päätöksestään käyttää lukion kirjallisuuden opetuksessa kohua herättänyttä modernia kirjallisuutta kuten Hannu Salaman Juhannustansseja. Salminen kirjoitti joulunäytelmän Suomalainen evankeliumi (1969). Hän toimitti vuonna 1985 koululaisille lyhennetyn version Elias Lönnrotin vuonna 1862 julkaisemasta Kalevalan versiosta. == Teoksia == * Kirjoitustehtäviä eri asteille : valikoima aineiden aiheita ; kirj. Aarne Salminen, Viljo Tervonen. Weilin + Göös, Helsinki 1966 * Suomalainen evankeliumi : joulunäytelmä ; kuvitus Rainer Nyholm. Weilin + Göös, Helsinki 1969 * Asunto-osakeyhtiö Ulvilantie 29 40 vuotta. Helsinki 1997 (Ote kirjasta Asunto-osakeyhtiö Ulvilantie 29:n kotisivulla ) == Toimitustöitä == * Yhdeksän sarjaa lyriikkaa ; toim. Aarne Salminen ja Viljo Tervonen. Weilin + Göös, Helsinki 1969, 3. painos 1971 * LC Helsinki - Munkkiniemi 1955-1975 ; toim. Aarne Salminen ; taitto ja piirrokset Rainer Nyholm. Lions club Helsinki - Munkkiniemi, Helsinki 1975 * Lyhyt Kalevala ; Elias Lönnrotin 1862 tekemän lyhennelmän mukaan toim. Aarne Salminen. Suomalaisen Kirjallisuuden Seuran toimituksia 415. Helsinki 1985, 2. painos 1986, 3. painos 2001 * Muncca 60 : Munkka - munkkalaisuus - MYK ; seniorien kirjoituksista toimittanut Aarne Salminen. Munkkiniemen yhteiskoulu, Helsinki 1998 == Lähteet == * * SKS kirjat : Lyhyt Kalevala * Jorma Rytkönen: Apulaisrehtori Aarne Salminen (maksullinen artikkeli) Helsingin Sanomat 17.9.1999. Luokka:Suomalaiset opettajat Luokka:Suomalaiset näytelmäkirjailijat Luokka:Vuonna 1929 syntyneet Luokka:Vuonna 1999 kuolleet
Poppy

Poppy on Edward Josén ohjaama ja käsikirjoittama yhdysvaltalainen mykkä melodraama vuodelta 1917. Poppyn pääosissa ovat Norma Talmadge ja Eugene O’Brien. Ohjaaja José oli laatinut käsikirjoituksen Cynthia Stockleyn romaanin ja Ben Tealin ja John P. Ritterin näytelmän pohjalta. Elokuvan tuottajana oli Talmadgen aviopuoliso Joseph M. Schenck. Poppyn myötä Talmadgen ja O’Brienin yhteistyöstä tuli niin suosittua yleisön keskuudessa, että he tekivät Poppyn jälkeen vielä kymmenen elokuvaa yhdessä. Heidän 11. ja viimeinen elokuvansa ilmestyi vuonna 1925. Poppyn tuotantoyhtiönä oli Norma Talmadge Film Corporation ja levittäjäyhtiönä Lewis J. Selznick Enterprises. Elokuva sai Yhdysvaltain ensi-iltansa 4. toukokuuta vuonna 1917. Elokuva on muuten kadonnut lukuun ottamatta kahden kelan materiaalia, joka elokuvasta on säilynyt. Elokuvan kahta kelaa säilytetään Yhdysvaltain kongressin kirjastossa. == Juoni == Pahoinpidelty orpo Poppy Destinn (Norma Talmadge) karkaa Afrikan sisämaassa sijaitsevasta kodistaan ja eksyy viidakkoon. Kun alkuasukas alkaa jahdata Poppya takaa, eräs Carson (Eugene O’Brien) pelastaa hänet. Pelon sokaisemana Poppy ei halua aluksi tulla pelastetuksi, mutta lopulta hän tajuaa olevansa turvassa. Hänet viedään suojaan naisia halveksivan Luce Abingerin (Frederick Perry) kotiin. Aluksi Abinger haluaa adoptoida Poppyn, mutta lopuksi hän avioituu tämän kanssa. Poppy ei hääseremonian aikana ymmärrä mitä on tapahtumassa, koska se pidetään ranskaksi. Kun Abinger on matkoilla, kuumeesta kärsivä Carson hoipertelee Abingerin puutarhaan, missä hän tapaa Poppyn. He rakastelevat, ja kun Carson toipuu kuumeesta, hän luulee kuvitelleensa koko tapaamisen. Heidän tapaamisensa johtaa Poppyn raskauteen. Abinger raivostuu lapsen synnyttyä, ja Poppy pakenee häntä Lontooseen. Lontoossa Poppy menettää lapsensa ja kokee monia muitakin vaikeuksia, kunnes hänestä tulee menestynyt kirjailija. Kun Poppy palaa Afrikkaan, hän tapaa Carsonin, joka yrittää turhaan palauttaa mieleensä heidän viimeisimmän tapaamisensa. Abingerin ja Poppyn avioliitto mitätöidään, minkä jälkeen Poppy ja Carson ovat vapaita avioitumaan. == Näyttelijät == == Lähteet == == Aiheesta muualla == * * * Poppy Silent era -sivustolla * Poppy TCM Movie Databasessa Luokka:Vuoden 1917 yhdysvaltalaiset elokuvat Luokka:Melodraamat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset näytelmiin perustuvat elokuvat Luokka:Yhdysvaltalaiset romaaneihin perustuvat elokuvat
The Safety Curtain

The Safety Curtain on Sidney Franklinin ohjaama ja Joseph M. Schenckin tuottama yhdysvaltalainen mykkä melodraama vuodelta 1918. Elokuvan pääosia tähdittävät Norma Talmadge ja Eugene O’Brien. Ohjaaja Franklin ja Paul West laativat elokuvan käsikirjoituksen Ethel M. Dellin novellin pohjalta. The Safety Curtainin tuotantoyhtiönä oli Norma Talmadge Film Corporation ja levittäjäyhtiönä Select Pictures Corporation. Elokuva sai Yhdysvaltain ensi- iltansa 10. heinäkuuta vuonna 1918. The Safety Curtainin kopiota säilytetään muun muassa Los Angelesin Kalifornian yliopiston elokuva-arkistossa. == Juoni == Lontoolaisessa varieteeteatterissa syttyy tuhoisa tulipalo. Teatterin tanssijan, Puckin (Norma Talmadge), pelastaa Intiassa työskentelevä kapteeni Merryon (Eugene O’Brien). Seuraavana päivänä Puck saa tietää teatteripalossa kuolleet ihmiset. Menehtyneiden joukkoon on listattu Puckin julma ja pahoinpitelevä aviomies Vulcan (Anders Randolf), joka työskenteli voimamiehenä vaudeville-teatterissa. Puck rakastuu pelastajaansa Merryoniin, jonka kanssa hän lähtee Intiaan. Lähtiessään Puck toivoo, että Vulcanin kuolema olisi totta, koska menehtyneiden lista oli epävirallinen. Puck ja Merryon elävät onnellisina, kunnes Puckia Lontoossa kosiskellut Sylvester (Gladden James) ilmaantuu paikalle. Sylvester uhkaa ottaa yhteyttä elossa ja Mumbaissa olevaan Vulcaniin, jos Puck ei alistu hänen tahtoonsa. Kun Puck kieltäytyy, Sylvester sähköttää Vulcanille viestin. Vulcan vakuuttaa tuhota Merryonin uran, jos Puck ei palaa hänen luokseen. Puck jättää Merryonille anteeksipyyntöviestin ja menee Vulcanin mökille. Puck saa tietää, että Vulcan on sairastunut koleraan. Kun heikko Vulcan yrittää pahoinpidellä Puckin, hän kaatuu kuolleena maahan kovan rasituksen takia. Merryon saapuu paikalle ja ottaa Puckin syliinsä. == Näyttelijät == == Lähteet == == Aiheesta muualla == * * * The Safety Curtain Silent eran sivustolla * The Safety Curtain TCM Movie Databasessa Luokka:Vuoden 1918 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Melodraamat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Novelleihin perustuvat elokuvat
Percivall Pott

thumb|Percivall Pott Percivall Pott (6. tammikuuta 1714 – 22. joulukuuta 1788) oli englantilainen kirurgi, yksi ortopedian perustajista. Sen ohella häntä pidetään ensimmäisenä ympäristöperäisen syövän havaitsijana. Pott toimi apulaiskirurgina St Bartholomew’n sairaalassa 1744–1749 ja kirurgina 1749–1787. Hän edisti suuresti ortopedisia hoitokeinoja ja muun muassa esti kollegoitaan amputoimasta hänen jalkaansa pahan murtuman jälkeen ja osoitti sen paranevan lastoitettuna. Hänen 1768 ilmestynyt oppikirjansa muutti hoitotapoja Englannissa, ja sen kääntäminen ranskaksi ja italiaksi muutti käytäntöjä myös etenkin Ranskassa. Vuonna 1775 Pott kiinnitti huomionsa nuohoojilla yleiseen kivespussin ihosyöpään ja yhdisti sen nokialtistukseen. Hän oletti noen vaikuttavan iholla suoraan syöpää aiheuttavasti, ja tämä havainto vahvistettiin koe-eläintutkimuksissa 1930-luvulla. Sitä pidetään ensimmäisenä osoituksena ympäristökemikaalin aiheuttamasta syövästä. == Lähteet == * Komulainen H. Mutageenisuus, karsinogeenisuus ja teratogeenisuus, s. 133–142, kirjassa Koulu M, Mervaala E, Tuomisto J.: Farmakologia ja toksikologia, 8. p. Kustannus Oy Medicina, 2012. ISBN 978-951-97316-4-3. Luettavissa myös verkossa: http://www.medicina.fi * Gallo MA. History and scope of toxicology, kirjassa Klaassen C, toim., Casarett and Doull's Toxicology. McGraw-Hill, New York 2013. ISBN 978-0-07-176923-5. * Gordon R. The alarming history of medicine. St. Martin's Press, New York 1994. ISBN 0-312-10411-1. Luokka:Brittiläiset lääkärit Luokka:Vuonna 1714 syntyneet Luokka:Vuonna 1788 kuolleet
Svitlovodsk

Svitlovodsk () on Kirovohradin alueella, Ukrainassa sijaitseva kaupunki. Vuoden 2001 väestönlaskennan mukaan kaupungissa oli tuolloin 50 094 asukasta. Vuoden 2013 alun arvio kaupungin asukasluvuksi oli 46 613. Kuva: Svitlovodsk7.jpg| Kaupungin itäpuolella sijaitsevan Krementšukin mukaan nimettyä Dneprin vesivoimalaa Svitlovodskissa. Kuva: | . ==Lähteet== == Aiheesta muualla== * Kaupungin perustietoja Ukrainan parlamentin sivustolla (rada.gov.ua) Luokka:Kirovohradin alueen kaupungit
Novovolynsk

Novovolynsk (, ) on Ukrainan luoteisosassa, Volynian alueen Volodymyr- Volynskyin piirissä sijaitseva kaupunki. Vuoden 2013 alun arvio kaupungin asukasluvuksi oli 53 199. ==Lähteet== == Aiheesta muualla== * Kaupungin perustietoja Ukrainan parlamentin sivustolla (rada.gov.ua) Luokka:Volynian alueen kaupungit Luokka:Volodymyrin piiri
Nova Kah’ovka

Nova Kah’ovka (, ) on Hersonin alueella Etelä-Ukrainassa sijaitseva kaupunki. Kaupunki sijaitsee Dneprin alajuoksulle rakennettua Kah’ovkan tekojärveä rajaavan voimalaitospadon äärellä, 7 kilometriä Kah’ovkan kaupungista lounaaseen. Aluekeskus H’ersoniin on 78 kilometriä. Vuoden 2021 alun arvio kaupungin asukasluvuksi oli 45 069 (vuonna 2013: 47 852). Heinäkuuhun 2020 saakka kaupunki muodosti Nova Kah’ovkan kaupunkipiirin (63 225 as., 2013), johon kuului myös Tavrijskin kaupunki (11 001 as.) ja Dniprjanyn (, 4 372 as.) kaupunkityyppinen taajama sekä maaseutuasukkaita. Heinäkuusta 2020 lähtien aiemman kaupunkipiirin alueet ovat olleet osa laajempaa Kah’ovkan piiriä. Kuva:Nova Kakhovka administrative centr.jpg |Kaupungin hallintorakennus. Гребля і Каховська ГЕС 12.jpg|Kah’ovkan vesivoimalaitos tuottaa vuosittain yli 1 terawattituntia sähköä. Kuva:Triumphal arch over Nova Kakhovka locks.jpg|Juhlava portti Nova Kah’ovkan padon ohittavan vesitien suluilla. ==Katso myös== * Kah’ovkan vesivoimalaitos ==Lähteet== == Aiheesta muualla== * Kaupungin perustietoja Ukrainan parlamentin sivustolla (rada.gov.ua) Luokka:Hersonin alueen kaupungit Luokka:Kah’ovkan piiri
MM-tatti

MM-tatti on vuosittain pidettävä leikkimielinen kilpailu, missä kilpaillaan herkkutattien poimimisen mestaruudesta. MM-tatti-kisat järjestetään Joensuussa entisen Kiihtelysvaaran kunnan alueella. Kisapäivänä järjestetään kisakeskuksessa samanaikaisesti koko perheen tapahtuma, Tattikarnevaali. == Säännöt == Kisoissa kilpaillaan siitä, kuka kerää eniten I ja II luokan herkkutatteja. Vuoden 2013 ja 2014 kisoissa voi kerätä myös kantarelleja. Kilpailuaika on kaksi tuntia. Kolmosluokan tatteja tai muita sieniä ei hyväksytä. Kilpailualue pysyy visusti salaisuutena lähtöhetkeen saakka. Järjestäjät huolehtivat mahdollisesta kuljetuksesta kilpailualueelle ja takaisin kisakeskukseen. Kilpailijat asetetaan paremmuusjärjestykseen kerätyn tattimäärän painon mukaan. Kilpailuun hyväksytään sallitussa ajassa, sallitulta alueelta kerätyt tatit. Kilpailu sopii niin ammattilaisille, harrastajille kuin sienestämisestä ja luonnossa liikkumisesta kiinnostuneille. Varsinaista tattituntemusta ei kilpailussa tarvita, sillä kilpailutuomarit luokittelevat tatit. == Historia == Herkkutatin keräämisen maailmanmestaruuskisat, MM-tatti pidettiin ensimmäisen kerran elokuussa 2008 Joensuun Kiihtelysvaarassa. Tällöin kisoissa oli yksilösarja. Vuonna 2009 yksilösarjan lisäksi mukana oli joukkuesarja ja vuoden 2010 kisoissa oli kolme sarjaa; yksilö-, joukkue ja nuorisosarja alle 18-vuotiaille. MM-tatin historia juontaa kuitenkin juurensa vuoteen 1994, jolloin silloisessa Kiihtelysvaaran kunnassa järjestettiin kylätapahtuma nimeltä Elosalama. Vuosittaisessa Elosalamassa oli ohjelmanumeroina erilaisia kilpailuja kyläläisille ja joka vuosi tapahtumassa oli eri teema. Tatit tulivat mukaan kuvioihin aluksi kilpailuna, jossa tapahtumaan piti tuoda suurin tatti. Myös reseptikilpailuja pidettiin. Ensimmäiset MM-kisat saivat syntynsä siitä, kun tapahtuman vetäjä Juhani Nuutinen pyysi rahaa tattien keruun SM-kilpailuihin. Silloinen kaupunginjohtaja Juhani Meriläinen vastasi kieltävästi, mutta lupari rahoitusta, jos järjestettäisiin MM-kisat. Vuosien mittaan herkkutatin poimimisen MM-kisoissa ja tattikarnevaaleissa on ollut nimekkäitäkin juontajia ja esiintyjiä, kuten Riitta Väisänen, Aki Parviainen, Ari Vatanen, Sari Tamminen ja Jaakko Salonoja. Vuonna 2009 tapahtumassa oli jopa Tattiradio, joka teki suoraa lähetystä metsästä tapahtumapaikalle kylätalolle. == Lähteet == Luokka:Joensuun tapahtumat
Dibentsepiini

Dibentsepiini (Deprex, Neodit) on vanha, ei nykyään (2010-luvulla) käytössä oleva, trisyklinen masennuslääke. 1970-luvun kirjallisuus mainitsee usein tämän lääkeaineen. 1990-luvun lääkeaineita koskeva kirjallisuus ei sen sijaan dibentsepiiniä enää mainitse. Sen hoitovaikutus muistutti suurelta osin imipramiinia, vaikka olikin ainoana edustajana omassa eriytetyssä lääkeaineryhmässään: nimeltä dibentsodiatsepiinit.1974 Therapia Fennica, TF74: s. 652 Lääkkeen hoitovaikutuksen kohdistus oli antidepressiivinen eli toimintakykyä parantavaa ja mielialaa kohottavaa, ei niinkään anksiolyyttistä eli ahdistuneisuutta poistavaa lajia.Lääkkeet ja niiden käyttö: s. 182 Dibentsepiinia pidettiin sikäli turvallisena lääkkeenä, että itsetuhoiset potilaat eivät välttämättä pystyneet tekemään itsemurhaa tämän lääkeaineen yliannostelulla. Lähde kuvasi 1 000 - 3 200 mg:n suuruisten yliannostusten ottaneilla, esiintyneen tajunnan tason laskua sekä tilapäistä verenpaineen alenemista.1976 Lääkevalmisteet, Pharmaca Fennica PF76: s. 739 == Lääkkeen annostelumuodot ja lääkeainevahvuudet == Dibentsepiinia oli käytettävissä ainoastaan oraalisesti eli suun kautta otettavina tableteina. Deprexia (Novo) oli saatavilla 50 ja 100 mg vahvuisina tableteina. Neoditia (Sandoz) oli sitäkin kahtena eri vahvuutena: 80 ja 240 mg. Vuorokausiannostelun enimmäisraja oli suhteellisen korkea, muihin samaan lääkeryhmään kuuluviin verrattaviin tuotteisiin nähden: 720 mg/vrk.1976 Lääkevalmisteet, Pharmaca Fennica PF76: s. 947 Normaalin lääkeaineannostelun terapeuttinen hoitovahvuus oli 3x 100 mg, eli 300 mg/vrk. == Vasta-aiheet lääkkeen käytölle == Lääkettä ei pitänyt käyttää epilepsiasta, eturauhasen liikakasvusta, sydämen vajaatoiminnasta taikka glaukoomasta kärsivillä potilailla.1976 Lääkevalmisteet, Pharmaca Fennica PF76: s. 947-948 Raskaus oli sekin käytön esteenä tälle lääkkeelle. MAO:n estäjien suhteen tuli noudattaa 14 vrk mittaista varoaikaa, jottei pääsisi syntymään hengelle vaarallista serotoniinioireyhtymää. == Interaktiot eli yhteisvaikutukset == Lääke vahvisti eli oli potensoivaa adrenaliiniin ja noradrenaliiniin nähden. Adrenaliinin vaikutus kolminkertaistui ja noradrenaliinin vaikutus 9-kertaistui. == Lääkkeen aiheuttamat haittavaikutukset == Dibentsepiinin aiheuttamat haittavaikutukset olivat antikolinergisiä ja saman suuntaisia kuin muillakin tämän lääkeaineryhmän eli TCA-tyyppisillä tuotteilla.Lääkkeet ja niiden käyttö: s. 181 == Lähteet == *Tuomi, Alfering & Olli: Lääkkeet ja niiden käyttö. SHKS/Wsoy, Helsinki, 1977. ISBN 951-0-06936-1. (s. 181-182) Luokka:Trisykliset masennuslääkkeet Luokka:Noradrenaliinin takaisinoton estäjät Luokka:H1-reseptorin vastavaikuttajat
Roller Derby Suomi Cup

Roller Derby Suomi Cup (nykyisin Roller derbyn SM-sarja) on Roller Derby Finlandin naisten SM-sarja. Se on Suomen korkein roller derbyn sarjataso. Ensimmäinen kausi pelattiin 2013. Kyseessä on vanhin Euroopassa pelattava kansallinen roller derby -sarja. == Roller Derby Suomi Cupin sarjajärjestelmä == === Runkosarja === Joukkueet pelaavat yksinkertaisen runkosarjan (5 ottelua/joukkue) jonka jälkeen neljä parasta jatkavat lopputurnaukseen. Viimeiseksi sijoittunut joukkue karsii sarjapaikasta I-divisioonan voittajan kanssa. Ottelut pelataan miniturnauksina jolloin jokaiselle joukkueelle tulee koti- ja vieraspelien lisäksi puolueettomalla kentällä pelattuja otteluita. === Lopputurnaus === Neljä parasta joukkuetta pääsevät lopputurnaukseen. Välierissä runkosarjan voittaja pelaa neljänneksi sijoittunutta ja toiseksi sijoittunut kolmanneksi sijoittunutta joukkuetta vastaan. Välierien voittajat kohtaavat loppuottelussa ja häviäjät pronssiottelussa. === Putoamiskarsinnat === Runkosarjan viimeiseksi jäänyt joukkue pelaa karsintaottelun I-divisioonan voittajan kanssa. Karsintaottelun voittaja saa sarjapaikan seuraavan kauden Suomi Cupiin ja hävinnyt joukkue pelaa I-divisioonassa. == Joukkueet kaudella 2017–2018 == Joukkue Kotikaupunki Helsinki Roller Derby Helsinki Kallio Rolling Rainbow Helsinki Dirty River Roller Derby Turku Tampere Roller Derby Tampere Kouvola Roller Derby Kouvola Oulu Roller Derby Oulu == Kaikkien aikojen mitalikolmikot == Kausi Mestari Hopeaa Pronssia Runkosarjan voittaja 2013 Kallio Rolling Rainbow Helsinki Roller Derby Dirty River Roller Grrrls Kallio Rolling Rainbow 2014 Helsinki Roller Derby Kallio Rolling Rainbow Tampere Roller Derby Helsinki Roller Derby 2015 Kallio Rolling Rainbow Dirty River Roller Grrrls Tampere Roller Derby Kallio Rolling Rainbow 2016 Kallio Rolling Rainbow Helsinki Roller Derby Tampere Roller Derby Kallio Rolling Rainbow 2017 Helsinki Roller Derby Kallio Rolling Rainbow Tampere Roller Derby runkosarjaa ei pelattu 2018 Oulu Roller Derby Oulu Roller Derby 2019 Helsinki Roller Derby Oulu Roller Derby Dirty River Roller Roller Derby 2023 Helsinki Roller Derby Oulu Roller Derby Kallio Rolling Rainbow 2024 Kallio Rolling Rainbow Oulu Roller Derby Helsinki Roller Derby == Historia == Vuonna 2013 kuusi suurinta seuraa kilpaili mestaruudesta seitsemän turnausta käsittävässä runkosarjassa, Suomi Cupissa, joka huipentui neljän parhaan finaaliturnaukseen.http://www.rollerderbyfinland.com/suomi-cup/ Kausi sijoittuu kalenterivuoden mukaan ja finaaliturnaus järjestettiin näin ollen marraskuussa 2013. == Lähteet == == Aiheesta muualla == * Roller Derby Finlandin virallinen sivu *
Roller Derby Suomi Cupin kausi 2013

Kausi 2013 oli Roller Derby Suomi Cupin ensimmäinen kausi. Mestaruuden voitti Kallio Rolling Rainbow, joka voitti myös runkosarjan. == Runkosarja == == Lopputurnaus == Lopputurnaus pelattiin 2.11.2013 Helsingissä. {{Turnauspuu4 ||Kallio Rolling Rainbow|191|Dirty River Roller Grrrls|102 ||Helsinki Roller Derby|332|Tampere Roller Derby|92 ||Kallio Rolling Rainbow|171|Helsinki Roller Derby|150 ||Dirty River Roller Grrrls|194|Tampere Roller Derby|168 }} == Lähteet == == Aiheesta muualla == *Flat Track Stats 2013
Roller Derby Suomi Cupin kausi 2014

Kausi 2014 oli Roller Derby Suomi Cupin toinen kausi. Runkosarjan neljä parasta pääsivät lopputurnaukseen, joka pelattiin Tampereella. Runkosarjan viimeinen karsii ensi kauden cup-paikasta I-divisioonan voittajan kanssa. Mestaruuden voitti Helsinki Roller Derby, joka voitti myös runkosarjan. == Runkosarja == Kahden tai useamman joukkueen päätyessä tasapisteisiin, runkosarjan sijoitukset ratkaistaan järjestyksessä: 1. keskinäisten ottelujen pisteet, 2. keskinäisten otteluiden piste-ero, 3. keskinäisten otteluiden tehdyt pisteet, 4. kaikkien otteluiden piste-ero, 5. kaikkien otteluiden tehdyt pisteet, 6. arpa. Joukkueiden välinen järjestys ratkaistaan sijoitus kerallaan. == Lopputurnaus == Lopputurnaus pelattiin 8.11.2014 Tampereella. {{Turnauspuu4 || Helsinki Roller Derby | 300 | Dirty River Roller Grrrls | 79 || Kallio Rolling Rainbow | 206 | Tampere Roller Derby | 142 || Helsinki Roller Derby | 295 | Kallio Rolling Rainbow | 142 || Dirty River Roller Grrrls | 139 | Tampere Roller Derby | 180 }} == Putoamiskarsinta == I-divisioonan voittaja Porvoo Roller Derby luovutti oikeuden karsintaotteluun, minkä johdosta I-divisioonan toiseksi sijoittunut Oulu Roller Derby peri osallistumisoikeuden karsintaotteluun. Karsintaottelussa 22.11. Lahti voitti Oulun 189-166 säilyttäen sarjapaikkansa. == Lähteet == == Aiheesta muualla == *Flat Track Stats *Flat Track Stats, finaaliturnaus 2014
Saksan 11. armeija

Saksan 11. armeija () oli Saksan maavoimien armeijatason yhtymä toisessa maailmansodassa. == Historia == Wehrkreis IV perusti 5. lokakuuta 1940 Leipzigissa armeijan esikunnan nimellä Kommandostab Leipzig. Huhtikuussa 1941 esikunta siirrettiin Müncheniin osaksi Wehrkreis VII:ää, jolloin se sai nimekseen Kommandostab München. Se oli Romaniaan sijoitettujen joukkojen esikuntana 24. toukokuuta-22. kesäkuuta 1941 ja esikunta nimettiin 22. kesäkuuta 11. armeijaksi. Armeijan esikunnasta muodostettiin 21. marraskuuta 1942 armeijaryhmä Donin esikunta, jolloin armeija lakkasi olemasta. Armeija perustettiin uudelleen 26. tammikuuta 1945 Pommerissa. Maaliskuusta alkaen armeija osallistui länsirintaman sotatoimiin ja se antautui liittoutuneille 21. huhtikuuta. == Komentajat == Armeijankomentajina olivatLexikon der Wehrmacht: *kenraalieversti Eugen Ritter von Schobert 5. lokakuuta 1940 - 12. syyskuuta 1941 (kaatunut) *marsalkka Erich von Manstein 12. syyskuuta 1941 - uudelleen nimeämiseen *General der Waffen-SS Felix Steiner 28. tammikuuta - maaliskuu 1945 *jalkaväenkenraali Otto-Maximilian Hitzfeld 2.-8. huhtikuuta 1945 *tykistönkenraali Walther Lucht 8. huhtikuuta 1945 - antautumiseen == Lähteet == 11
Fosforitribromidi

Fosforitribromidi (PBr3) on fosforin ja bromin muodostama epäorgaaninen molekyyliyhdiste. Ainetta käytetään pääasiassa orgaanisen kemian synteeseissä bromaavana reagenssina. ==Ominaisuudet== Fosforitribromidi on huoneenlämpötilassa väritöntä nestettä. Yhdiste ei liukene veteen, mutta reagoi voimakkaasti veden kanssa ja muodostaen vetybromidia ja fosforihappoa ja höyryää tämän vuoksi joutuessaan kosketuksiin ilmankosteuden kanssa. Laboratoriomittakaavassa tätä voidaan hyödyntää vetybromidin valmistamiseen. Aine reagoi myös alkoholien kanssa. Fosforitribromidi liukenee eräisiin orgaanisiin liuottimiin kuten dietyylieetteriin, trikloorimetaaniin ja tetrakloorimetaaniin sekä rikkihiileen.Gerhard Bettermann, Werner Krause, Gerhard Riess & Thomas Hofmann: Phosphorus Compounds, Inorganic, Ullmann's Encyclopedia of Industrial Chemistry, John Wiley & Sons, New York, 2000. Viitattu 2.7.2014 ==Valmistus ja käyttö== Fosforitribromidia valmistetaan alkuaineistaan. Punainen tai valkoinen fosfori liuotetaan rikkihiileen tai bentseeniin ja liuokseen lisätään bromia ja kuumennetaan noin 130 °C:n lämpötilaan. Reaktio on voimakas ja eksoterminen.R. Frim & S. D. Ukeles: Bromine, Inorganic Compounds, Kirk-Othmer Encyclopedia of Chemical Technology, John Wiley & Sons, New York, 2011. Viitattu 2.7.2014 Fosforipentabromidi hajoaa kuumennettaessa muodostaen fosforitribromidia ja bromia. Fosforitribromidia käytetään bromausreagenssina orgaanisissa synteeseissä muun muassa alpratsolaamin ja metoheksitaalin valmistuksessa. Primääristen ja sekundääristen alkoholien kanssa se reagoi muodostaen alkyylibromideja ja karboksyylihapot se bromaa happobromideiksi. Alkoholien kanssa reaktiossa muodostuu ensin fosfiittiesteri, joka reagoi sivutuotteena muodostuvan vetybromidin kanssa nukleofiilisella substituutiolla muodostaen alkyylibromidin. : Fosforitribromidia voidaan käyttää myös palamista estävänä aineena. Yhdistettä voidaan käyttää myös muiden fosforiyhdisteiden kuten fosforitrifluoridin valmistuksessa. ==Lähteet== Luokka:Bromidit Luokka:Fosforiyhdisteet
Maja (nimi)

Maja on naisen etunimi, joka on käytössä muun muassa Ruotsissa, Norjassa, Tanskassa, Saksassa, Puolassa, Sloveniassa ja Kroatiassa. Nimen suomen­kielinen vastine on Maija. Maja-nimen alku­perästä on olemassa useita selityksiä. Se käsitetään usein heprealaisperäisen, Raamatusta tunnetuksi tulleen Maria-nimen (alkujaan Miriam) muunnokseksi, mutta se saattaa yhtä hyvin olla peräisin kreikka­laisesta myto­logiasta, jossa Maia oli vanhin Plejadeista, Hermeksen äiti. Maja voi olla myös Margit-nimen muunnos. Suomessa Maja-nimisiä naisia on Digi- ja väestötietoviraston tietojen mukaan ollut vuoden 2019 loppuun mennessä 687. Majan nimi­päivä on suomen­ruotsalaisen kalenterin mukaan 2. heinäkuuta, joka on myös Marian nimi­päivä. == Tunnettuja Maja-nimisiä == * Maja Alm (s. 1988), tanskalainen suunnistaja * Maja Benedičič, o.s. Sorkmo (s. 1969), norjalainen maastohiihtäjä * Maja Blagdan (s. 1968), kroatialainen poplaulaja * Maja Bogdanović (s. 1982), serbialainen sellisti * Maja Dahlqvist (s. 1994), ruotsalainen maastohiihtäjä * Maja Ekelöf (1918–1969), ruotsalainen kirjailija * Maja Genetz (1901–1970), suomalainen yritysjohtaja ja kauppaneuvos * Maja Grønbæk (s. 1971), tanskalainen käsipalloilija * Maja Göthberg (s. 1977), ruotsalainen jalkapalloilija * Maja Hagerman (s. 1960), ruotsalainen journalisti, kirjailija ja televisiotuottaja * Maja Ivarsson (s. 1979), ruotsalainen laulaja ja sanoittaja * Maja Kai, oik. Fanny Leväsalo (s. 1900), suomalainen kirjailija * Maja Kersnik (s. 1981), slovenialainen sulkapalloilija * Maja Keuc (s. 1992), slovenialainen laulaja * Maja Kildemoes (s. 1996), tankalainen jalkapalloilija * Maja Lunde (s. 1975), norjalainen kirjailija * Maja Ognjenović (s. 1984), serbialainen lentopalloilija * Maja Reichard (s. 1991), ruotsalainen näkövammainen uimari * Maja Rydman (1911–1948), suomalainen runoilija * Maja Salvador (s. 1988), filippiiniläinen näyttelijä, malli, laulaja ja tanssija * Maja Trochimczyk (s. 1957), puolalais-yhdysvaltalainen musiikkitieteilijä ja runoilija * Maja Vtič (s. 1988), slovenialainen mäkihyppääjä * Maja Wasander (1885–1960), suomalainen psykologi ja nuortenkirjailija * Maja Åström (s. 1982), ruotsalainen jalkapallomaalivahti == Maja yhdysnimen jälkiosana == *Anna-Maja Henriksson (s. 1964), suomalainen juristi, kansanedustaja ja ministeri == Kuvitteellisia Maja-nimisiä == * Maja, päähenkilö Larysa Denysenkon lastenkirjassa Maja ja ystävät * Die Biene Maja (suom. Maija Mehiläinen), päähenkilö Waldemar Bonselsin eläinsadussa * Krösa-Maja (suom. Pöperö-Maija), hahmo Astrid Lindgrenin Vaahteramäen Eemeli -tarinoissa * Maja Gräddnos (suom. Maija Maitoparta), kissa Gösta Knutssonin Pekka Töpöhäntä -kirjasarjassa * Stormskärs Maja (suom. Myrskyluodon Maija), päähenkilö Anni Blomqvistin Myrskyluoto-romaaneissa ja niihin perustuvassa televisiosarjassa == Muita == * Alaston Maja (La maja desnuda), Francisco de Goyan maalaus * Puettu Maja (La maja vestida), Francisco de Goyan maalaus == Lähteet == == Aiheesta muualla == Luokka:Etunimet
Maj

Maj on naisen etunimi. Nimi on mahdollisesti syntynyt lyhentymänä Maja- nimestä, mutta merkitsee useissa kielissä myös toukokuuta. Suomessa Maj- nimisiä naisia on Digi- ja väestötietoviraston tietojen mukaan ollut vuoden 2019 loppuun mennessä 1 180. Maj'n nimi­päivä on suomen­ruotsalaisen kalenterin mukaan 2. heinäkuuta, joka on myös Majan, suomenkielisessä kalenterissa muun muassa Maijan nimipäivä. == Tunnettuja Maj-nimisiä == * Maj Bylock (1931–2019), ruotsalainen kirjailija * Maj-Lis Ehnberg (1924–2003), suomenruotsalainen runoilija * Maj Granlund (1893–1985), suomenruotsalainen runoilija * Maj-Len Grönholm, o.s. Eriksson (1952–2009), Miss Suomi 1972 * Maj-Len Helin (1922–2008), suomalainen taitoluistelija * Maj-Lis Holmberg (1922–1997), suomenruotsalainen yliopiston lehtori, kääntäjä ja runoilija * Maj-Inger Klingvall (s 1946), ruotsalainen poliitikko ja ministeri * Maj Kuhlefelt (1931–2018), suomalainen muotitaiteilija * Maj Lind (1876–1942), suomalainen liikemiehen leski ja lahjoittaja, Maj Lind -pianokilpailun perustaja * Maj-Lis Lööw (s. 1936), ruotsalainen poliitikko, ministeri ja europarlamentaarikko * Maj Helen Nymoen, o.s. Sorkmo (s. 1969), norjalainen maastohiihtäjä * Maj-Lis Rajala (1930–2023), suomalainen balettitanssija, koreografi ja balettipedagogi * Maj-Len Remahl (s. 1942), suomalainen ammattiyhdistysjohtaja * Maj-Lis Rosenbröijer (1926–2003), suomalainen maisema-arkkitehti * Maj Sjöwall (1935–2020), ruotsalainen kirjailija * Maj- Lis Steiner, suomalainen tilintarkastaja, dosentti ja tietokirjailija * Maj- Lis von Wachenfeldt, Maja Rydman (1911–1948), suomenruotsalainen runoilija * Maj-Britt Wikström-Nikander (s. 1949), suomalainen kirjailija ja sarjakuvataiteilija == Lähteet == Luokka:Etunimet
Sadrin kieli

Sadri on indoarjalainen kieli, jota puhuu äidinkielenään noin 3,3 miljoonaa ihmistä Intian itäosassa, erityisesti Jharkhandin osavaltiossa. Se kuuluu bihar-kielten ryhmään ja sen läheisiä sukukieliä ovat muun muassa bhodžpuri ja maithili. Sadria voidaan kirjoittaa joko bengalilaisilla kirjaimilla tai devanagarilla. == Lähteet == Luokka:Bihar-kielet Luokka:Intian kielet
Madden NFL Arcade

Madden NFL Arcade on vuonna 2009 julkaistu amerikkalainen jalkapallo -aiheinen videopeli. Pelin kehitti EA Tiburon ja julkaisi EA Sports. Se julkaistiin PlayStation 3:lle ja Xbox 360:lle PlayStation Networkin ja Xbox Live Arcaden kautta. ==Pelistä== Madden NFL Arcade on enemmän hauskuuteen pohjatuva peli, jossa pelataan viisi vastaan viisi peliä. Siinä on mukana kaikki NFL-sarjan joukkueet kaudelta 2009. Pelissä on kaksi pelitilaa, normaali pikapeli ja nettipeli.Madden NFL Arcade - Xbox 360 IGN Viitattu 2.7.2014 ==Vastaanotto ja arvostelu== Peli sai pääosin keskinkertaisia arvosanoja. IGN sivusto antoi muun muassa molemmille alustoille pelin arvosanaksi 6.5/10. Madden NFL Arcade - PlayStation 3 IGN Viitattu 2.7.2014 GameSpot puolestaan antoi 5.5/10, koska peli oli lähinnä yksinkertaistettu versio Madden NFL -videopeleistä, eikä se sisällä turnausta tai sarjaa.Madden NFL Arcade Review gamespot.com 4.12.2009 Viitattu 2.7.2014 ==Lähteet== Luokka:Madden NFL Luokka:Vuoden 2009 videopelit Luokka:PlayStation Network -pelit Luokka:Xbox 360 Live Arcade -pelit Luokka:Urheilupelit
Pohjanmaa (sanomalehti)

Pohjanmaa oli Vaasassa vuosina 1909–1912 ilmestynyt sanomalehti. Vaasan ja Etelä-Pohjanmaan nuorsuomalaiset perustivat Pohjanmaan Ossian Ansaan julkaiseman Pohjan Pojan tilalle. Lehden talous oli heikko ja vuonna 1912 se luovutettiin A. F. Schützille, joka perusti sen tilalle ensin Vaasan Sanomat ja sitten Vaasan Lehden. Pohjanmaa ilmestyi vuodesta 1910 lähtien kolmesti ja vuonna 1912 kahdesti viikossa. Sen päätoimittajina työskentelivät Eetu Aaltio (1910), Oiva Raitis Kyrö (1910–1912) ja A. F. Schütz (1912). ==Lähteet== ==Aiheesta muualla== * Pohjanmaa digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Vaasan media
Pohjan Poika

Pohjan Poika oli Vaasassa vuosina 1904–1909 ilmestynyt sanomalehti. Lehden perustaja ja julkaisija oli nuorsuomalaisten oikeistoa edustanut Ossian Ansas, jonka edellinen lehti Pohjalainen oli lakkautettu vuonna 1901. Linjaltaan perustuslaillisen Pohjan Pojan lyhyt suuruuden aika oli syksyn 1905 suurlakko Ansaan toimiessa yhtenä kaupungin lakkojohtajista. Myöhemmin se sortui Vaasan muiden lehtien kilpailuun ja kaupungin nuorsuomalaisten keskinäisiin riitoihin. Tilalle nuorsuomalaiset perustivat Pohjanmaan ja Ansas uuden Pohjalainen-lehden. Kolmesti viikossa ilmestyneen Pohjan Pojan päätoimittajana työskenteli Ossiaan Ansaan lisäksi Eino Salli vuosina 1908–1909. ==Lähteet== ==Aiheesta muualla== * Pohjan Poika digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Vaasan media
Pohjalainen (1910–1915)

Pohjalainen oli Vaasassa vuosina 1910–1915 ilmestynyt sanomalehti. Lehden julkaisija ja vastaava toimittaja oli Ossian Ansas, jonka Pohjan Poika oli lakannut vuoden 1909 lopussa. Sen tilalla Ansas painoi ensin nuorsuomalaisten Pohjanmaata ja perusti sitten uuden lehden, joka ulkoasultaan oli ensimmäisen Pohjalaisen kopio. Edeltäjistään poiketen uusi Pohjalainen oli puolueisiin sitoutumaton, joskin linjaltaan kansallinen ja perustuslaillinen. Pohjalainen oli Vaasan ensimmäinen kuudesti viikossa ilmestynyt sanomalehti. Journalistisesti kunnianhimoinen julkaisu osoittautui kuitenkin kannattamattomaksi ja vuonna 1915 Ansaan kirjapaino teki konkurssin. Pettynyt Ansas kuoli pian sen jälkeen. ==Lähteet== ==Aiheesta muualla== * Pohjalainen digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Vaasan media
Pohjalainen (1889–1901)

Pohjalainen oli Vaasassa vuosina 1889–1901 ilmestynyt sanomalehti. Vaasan ensimmäisen Pohjalaisen omistaja ja päätoimittaja oli nuorsuomalaisten oikeistoa edustanut Ossian Ansas, joka aikaisemmin oli työskennellyt Wasa Tidningin päätoimittajana. Journalistisesti taitava ja poliittisesti aktiivinen lehti menestyi hyvin aiheuttaen kilpailevan Vaasan Lehden kuoleman. Sortovuosina Pohjalainen oli jyrkän perustuslaillinen ja sai puolen vuoden lakkautustuomioon keväällä 1899. Kesäkuussa 1901 kenraalikuvernööri Bobrikov lakkautti sen pysyvästi. Vuonna 1905 Ansas perusti sen tilalle uuden lehden Pohjan Pojan. Pohjalainen ilmestyi vuodesta 1890 lähtien kahdesti, vuodesta 1894 kolmesti ja vuodesta 1899 neljästi viikossa. Sen levikki oli 6000 kappaletta vuonna 1899. ==Lähteet== ==Aiheesta muualla== * Pohjalainen digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Vaasan media
Pohjalainen (täsmennyssivu)

Pohjalainen-nimisiä lehtiä on useita: * Pohjalainen, Vaasassa vuosina 1889–1901 ilmestynyt sanomalehti * Pohjalainen, Vaasassa vuosina 1910–1915 ilmestynyt sanomalehti * Pohjalainen, Vaasassa vuodesta 1903 lähtien ilmestyvä sanomalehti, entinen Vaasa ==Sukunimenä== * Heimo Pohjalainen (1930–2012), kirjailija, koulunjohtaja ja kotiseutuneuvos * Juhana Pohjalainen (1819–1866), maanviljelijä ja valtiopäivämies * Martti Pohjalainen (1935–2017), muusikko, säveltäjä ja sanoittaja * Ritva-Liisa Pohjalainen (s. 1949), koru-, vaate- ja taidemuotoilija * Tomi Pohjalainen (s. 1983), futsalmaalivahti.
Navarro

Navarro on muun muassa seuraavien henkilöiden sukunimi: * Alejandro Navarro (s. 1976), espanjalainen karateka * Carla Suárez Navarro (s. 1988), espanjalainen tennispelaaja * Carlos Arias Navarro (1908–1989), espanjalainen poliitikko * Christian Navarro (s. 1991), yhdysvaltalainen näyttelijä * Daniel Navarro (s. 1983), espanjalainen maantiepyöräilijä * Daniela Navarro (s. 1984), venezuelalainen näyttelijä * Dave Navarro (s. 1967), yhdysvaltalainen kitaristi * David Navarro (s. 1980), espanjalainen jalkapalloilija * Emilio Navarro (1905–2011), puertoricolainen baseballpelaaja * Fats Navarro (1923–1950), yhdysvaltalainen jazz-trumpetisti * Fernando Navarro (s. 1982), espanjalainen jalkapalloilija * Francisco Ramírez Navarro (s. 1939), meksikolainen katolinen piispa * Guillermo Navarro (s. 1955), meksikolainen elokuvaaja * Javi Navarro (s. 1974), espanjalainen jalkapalloilija * Javier Navarro Rodríguez (s. 1949), meksikolainen katolinen piispa * Joaquín Navarro- Valls (1936–2017), espanjalaissyntyinen toimittaja, Vatikaanin virkamies * Juan Carlos Navarro (s. 1980), espanjalainen koripalloilija * Juan Navarro Castellanos (s. 1945), meksikolainen katolinen piispa * Julia Navarro (s. 1953), espanjalainen kirjailija * Mae Navarro (s. 1980), filippiiniläinen näyttelijä * Manel Navarro (s. 1996), espanjalainen laulaja, lauluntekijä ja kitaristi * Néstor Hugo Navarro (s. 1934), argentiinalainen katolinen piispa * Nicolás Navarro (s. 1963), meksikolainen jalkapallomaalivahti * Nicolás Navarro (s. 1985), argentiinalainen jalkapallomaalivahti * Rafael Balanzá y Navarro (1880–1960), espanjalainen katolinen piispa.
Oulun Ilmoituslehti

Oulun Ilmoituslehti oli Oulussa vuosina 1886–1905 ilmestynyt sanomalehti. Lehden perustaja oli kauppias ja kirjapainonomistaja Nils Emmanuel Ringvall. Vuonna 1890 sen taakse muodostettiin Uleåborgs Tryckeri Ab, joka alkoi julkaista myös ruotsinkielistä Uleåborgsbladetia. Ilmoituslehden takana olivat ruotsinmieliset piirit, mutta se pyrki esiintymään puolueettomana maakuntansa äänenkannattajana. Sortovuosina lehti oli varovaisen perustuslaillinen. Se kärsi lopulta tappion kilpailussa oululaisten Kaiun, Louhen ja Kalevan kanssa. Lehti ilmestyi vuodesta 1887 lähtien kahdesti, vuodesta 1890 kolmesti ja vuodesta 1904 kerran viikossa. Sen levikki oli 2800 kappaletta vuonna 1894. Päätoimittajina ja vastaavina toimittajina työskentelivät Nils Emmanuel Ringvall (vast. toim. 1887–1891), Gustaf Adolf Arvidsson (1891–1893), Frans Enqvist (vast. toim. 1894–1896), Väinö Jurvelius (1896–1897), K. Hjalmar J. Wialén (vast. toim. 1897–1899), V. A. Marjanen (1902–1904) sekä H. H. Messman (1899–1901? ja 1904–1905). ==Lähteet== ==Aiheesta muualla== * Oulun ilmoituslehti digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Oulun media
Manuele Blasi

Manuele Blasi (s. 17. elokuuta 1980, Civitavecchia), on italialainen jalkapalloilija, joka edustaa kotimaansa toisella sarjatasolla pelaavaa A.S. Varese 1910:tä. Hän on pelipaikaltaan keskikenttäpelaaja. Blasi on edustanut Italian maajoukkuetta ensimmäisen kerran vuonna 2004. == Aiheesta muualla == * http://www.fifa.com/worldfootball/statisticsandrecords/players/player=217881/ Luokka:Italialaiset jalkapalloilijat Luokka:Vuonna 1980 syntyneet Luokka:Elävät henkilöt
Omahinen

Omahinen oli Sortavalassa vuosina 1909–1910 ilmestynyt sanomalehti. Omahinen oli perustuslaillisten Venäjän-politiikkaa rajakarjalaisille esittelemään tarkoitettu artikkelilehti. Sen vastaava toimittaja ja julkaisija oli Konstantin Kononov. Toimittajina työskentelivät aluksi Iivo Härkönen ja myöhemmin Arsi Pantsu ja Santeri Jehkonen. Lehti ilmestyi kerran viikossa ja lopuksi kahdesti kuukaudessa. ==Lähteet== ==Aiheesta muualla== * Omahinen digitoituna kansalliskirjastossa * Erään rajakarjalaisen lehden ilmestymisestä 30 vuotta, Helsingin Sanomat, 12.11.1939, nro 306, s. 22, Kansalliskirjaston digitaaliset aineistot * Erään rajakarjalaisen lehden ilmestymisestä 30 vuotta, osa II, Helsingin Sanomat, 19.11.1939, nro 313, s. 22, Kansalliskirjaston digitaaliset aineistot Luokka:Ilmestymästä lakanneet suomalaiset sanomalehdet Luokka:Sortavala
Ritz (Vaasa)

Ritz (tai Kino Ritz) on Vaasan keskustassa sijaitseva 1950-luvun alussa rakennettu elokuvateatteri. Nykyään Ritzissä toimii Skafferiet ry, joka ylläpitää kulttuuritilaa, jossa esitetään elokuvien lisäksi teatteria, musiikkia ja kuvataidetta. == Rakennus == Ritz sijaitsee vuonna 1952 valmistuneessa J. S. Sirénin suunnittelemassa Suomen Pankin talossa. Rakennuksen valmistuttua tiloissa toimi Suomi-Filmi. Suomi-Filmin jälkeen tila on ajoittain toiminut teatterin näyttämönä, elokuvateatterina sekä seissyt tyhjänä. Aatteellinen yhdistys Skafferiet aloitti toimintansa tilassa vuonna 2008. == Lähteet == * Skafferiet ry:n kotisivut Luokka:Suomen elokuvateatterit Luokka:Vaasan kulttuuri
Franco Brienza

thumb|Franco Brienza Franco Brieza (s. 19. maaliskuuta 1979, Cantù) on italialainen jalkapalloilija, joka edustaa Serie A:ssa pelaavaa Atalantaa. Hän pelaa sekä hyökkäävänä keskikenttäpelaajana tai laitahyökkääjänä. Brienza on pelannut Italian maajoukkueessa kaksi ottelua. Hän siirtyi Atalantaan Serie B:ssä pelaavasta Palermosta tammikuussa 2013. Luokka:Italialaiset jalkapalloilijat Luokka:Vuonna 1979 syntyneet Luokka:Elävät henkilöt
Oikeus (sanomalehti)

Oikeus oli Helsingissä vuonna 1906 ilmestynyt sanomalehti. Sosiaalidemokraattisen Oikeuden perustivat Työmiehen linjaa vastustaneet SDP:n revisionistit Yrjö Mäkelin, Reino Drockila, Kössi Kaatra ja Vihtori Kosonen. Sen päätoimittajana työskenteli Kansan Lehdestä eroamaan joutunut Mäkelin. Lehti ilmestyi kolme kertaa viikossa vajaan kuukauden ajan. ==Lähteet== ==Aiheesta muualla== * Oikeus digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset sanomalehdet
Nuorsosialisti

Nuorsosialisti oli Helsingissä vuonna 1908 ilmestynyt sanomalehti. Lehden perustaja ja toimittaja oli työväenliikkeen valtavirrasta poikennut sosialisti A. F. Tanner. Nuorsosialisti ilmestyi kahdesti viikossa vain kuukauden ajan, kunnes se lakkasi kannatuksen puutteeseen. ==Lähteet== ==Aiheesta muualla== * Nuorsosialisti digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset sanomalehdet
Mikkelin Wiikko-Sanomia

Mikkelin Wiikko-Sanomia (vuoteen 1863 saakka Mikkelin Ilmoituslehti) oli Mikkelissä vuosina 1861–1864 ilmestynyt sanomalehti. Ilmoituksia, uutisia ja artikkeleita sisältäneen Mikkelin Ilmoituslehden rinnalla ilmestyi vuoden 1862 ajan ruotsinkielinen St Michels Annonce-Blad, jonka saattoi tilata vain yhdessä suomenkielisen lehden kanssa. Molempien yhteenlaskettu levikki oli parisataa kappaletta ja ruotsinkielisen alle kuudenkymmenen. Ilmoituslehden lakattua julkaisuyhtiö myi lehden oikeudet Julius Nygrenille, joka jatkoi sitä nimellä Mikkelin Wiikko-Sanomia. Kerran viikossa ilmestynyt lehti oli varovaisen suomenmielinen, väritön uutislehti, jonka pieni levikki ei riittänyt pitämään sitä hengissä. Lehtien toimittajina työskentelivät Robert Mauritz von Fieandt (1862–1863) ja Julius Nygren (1863–1864). ==Lähteet== ==Aiheesta muualla== * Mikkelin Ilmoituslehti digitoituna kansalliskirjastossa * St Michels Annonce-Blad digitoituna kansalliskirjastossa * Mikkelin Wiikko- Sanomia digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Mikkelin media